kalixlouiis/myanmar-wikipedia-corpus huggingface dataset:
Valley of the Dolls အမည်ရ ၁၉၆၇ ခုနှစ်ထွက် ကိုးကွယ်ယုံကြည်မှု ဆိုင်ရာ ဂိုဏ်းဂဏ ဂန္ထဝင်ကားတွင် ဂျန်နီဖာနော့သ် ဇာတ်ကောင်အဖြစ် သူမ၏ သရုပ်ဆောင်မှုကို အမှတ်တရရှိကြဆုံးဖြစ်ပြီး ရွှေကမ္ဘာလုံးဆုအတွက် အမည်စာရင်းတင်သွင်းခံရသည်။
တိတ်၏ နောက်ဆုံးဇာတ်ကား 12+1 ကို သူမကွယ်လွန်ပြီးချိန် ၁၉၆၉ မှသာ ဖြန့်ချိခဲ့သည်။
တိတ်နှင့် အခြားသူ ၄ ဦးမှာ သူမ၏ ခင်ပွန်း ရုပ်ရှင်ဒါရိုက်တာ ရိုမန်ပိုလန်စကီးနှင့်အတူ နေထိုင်သည့်အိမ်တွင် ၁၉၆၉ ဩဂုတ် ၉ ၌ မန်ဆန်မိသားစု အဖွဲ့ဝင်များ၏ သတ်ဖြတ်ခံရသည်။
သေဆုံးချိန်တွင် ၈ လခွဲ သားယောက်ျား ကိုယ်ဝန်ဆောင်ထားရသည်။
thumb|ရုံတင်ပိုစတာ ခေါက်ထီးလေး မလုံ့တလုံ သည် ၂၀၁၇ ခုထွက် မြန်မာရုပ်ရှင် ဖြစ်သည်။
စမ်းစမ်းနွဲ့ (သာယာဝတီ) ၏ ဝတ္ထုကို သင်္ကေတ ရုပ်ရှင်ထုတ်လုပ်ရေးအတွက် ဒါရိုက်တာ မီးပွား ရိုက်ကူးသည်။
မင်းမော်ကွန်း၊ စိုးပြည့်သဇင်၊ အေးမြတ်သူတို့ အဓိကပါဝင်ထားပြီး ဧပြီလ ၂၈ ရက်၌ ရုံတင်သည်။
ဇာတ်လမ်းအကျဉ်း အစိုးရရှေ့နေ ရွှေစင်မွန်က အမှုတခုနှင့် ပတ်သက်ကာ ခရေ အမည်ဖြင့် အခေါ်လိုက်ဘဝ၌ ပျော်ပိုက်နေသည့် ခင်ကြွေမြင့်နှင့် တွေ့သည်။
ယခင် ရွှေစင်မွန် အဆောင်၌နေစဉ်က ခင်ကြွေမြင့်မှာ အခန်းဖော်ဖြစ်သည်။
အလှအပကြိုက်သော ခင်ကြွေမြင့်ကို ရွှေစင်မွန်က ထိုအချိန်က မကြာမကြာပင် သတိပေးခဲ့သည်။
သို့သော် ခဲအိုအား အချစ်မွှန်ရှာသည့် ခင်ကြွေမြင့်မှာ ရွှေစင်မွန့်စကားကို နားမဝင်။
သူ၏အလှကို ယုံကြည်သော ခင်ကြွေမြင့်သည် ငွေရှိသော ယောက်ျားများနှင့် ကစားသည်။
တကယ်တမ်း ကစားခံရသူမှာ မိမိသာဖြစ်ကြောင်း ခင်ကြွေမြင့်သိချိန်မှာ ဆူးလေတဝိုက်၌ လူရှာထွက်နေစဉ်မှ ဖြစ်သည်။
ရွှေစင်မွန်က ခင်ကြွေမြင့်ကို သူနှင့်လာနေရန် ဆိုသည်။
သို့သော် မထူးဇာတ်ပိုက်ကာ ခင်ကြွေမြင့်က ငြင်းသည်။
ရွှေစင်မွန့်မိတ်ဆွေ ခင်ဇော်ဦးမှာ အရင်းရှင်ဝါဒကို မုန်းပြီး ပစ္စည်းမဲ့ မျက်နှာမွဲတို့ကို ကယ်တင်ချင်သူဖြစ်သည်။
လမ်းဆုံးရောက်ခါနီး ခင်ကြွေမြင့်ကို လက်ထပ်ကာ နယ်သို့ ပြောင်းနေသည်။
ခန္ဓာကိုယ်ချင်း ရင်းနှီးမှသာ သံယောဇဉ်ဖြစ်မည်ထင်သော ခင်ကြွေမြင့်မှာ ဘဝ၏ နောက်ဆုံးကာလရောက်မှသာ မေတ္တာအကြောင်းကို နားလည်သွားသည်။
ဇာတ်ဆောင်များ ခရေ (ခ) နုနုကြွေ (ခ) ခင်ကြွေမြင့်အဖြစ် အေးမြတ်သူ ရွှေစင်မွန် (ခ) အမွန် အဖြစ် စိုးပြည့်သဇင် ခင်ဇော်ဦးအဖြစ် မင်းမော်ကွန်း ကိုးကား Category:၂၀၁၇ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
thumb|မဆလာနှစ်၊ နှမ်းဖတ်ချဉ်၊ ပဲဟင်းတို့ဖြင့် ခင်းထားသော တိုရှည်ဗန်း တိုရှည် () သည် ဆန်နှစ်ပါးပါးကို ဆီနည်းနည်းနှင့် ကျော်ထားသော အိန္ဒိယ အစားအစာဖြစ်သည်။
ယခင်က အိန္ဒိယတောင်ပိုင်းနှင့် သီရိလင်္ကာတို့၏ နေ့စဉ်စား စာရင်းတွင်သာ ပါသော်လည်း ယခုအခါ အိန္ဒိယတိုက်ငယ်တခုလုံးတွင် စားနေကြပြီ ဖြစ်သည်။
နှမ်းဖတ်ချဉ်၊ ပဲဟင်းတို့နှင့် ပူနေခိုက် စားရသည်။
အလီပူဒီ (ခေါ်) စပ်ဆားမှုန့်ဖြင့်လည်း စားတတ်သေးသည်။
K2-18b သည် ကြယ်ပုနီ K2-18 အနီး လှည့်ပတ်လျက်ရှိသော နေစကြဝဠာပြင်ပဂြိုဟ် တစ်စင်းဖြစ်သည်။
ယင်းသည် ကမ္ဘာမြေမှ အကွာတွင်တည်ရှိပြီး ကပ်ပလာ အာကာသ တယ်လီစကုပ်မှ ရှာဖွေတွေ့ရှိခဲ့ကာ ကမ္ဘာမြေထက် ၈ ဆပိုမိုကြီးမားသဖြင့် ဆူပါကမ္ဘာမြေဟုခါ်ဆိုသည်။
ယင်းသည် မိခင်ကြယ်အား သက်ရှိများရှင်သန်နိုင်သောဇုန်အတွင်းမှ ၃၃ ရက်လျင်တစ်ကြိမ်နှုန်းဖြင့် လှည့်ပတ်သည်။
၂၀၀၁၉ ခုနှစ်တွင် သီးခြားသုတေသနလေ့လာချက်နှစ်ခုမှ ကပ်ပလာ အာကာသ တယ်လီစကုပ်၊ ဟာဘယ် အာကာသ တယ်လီစကုပ်နှင့် စပစ်တာဇာ အာကာသတယ်လီစကုပ်တို့၏ ဒေတါများကို ပေါင်းစပ်ကာ လေ့လာမှုပြုရာ သက်ရှိများရှင်သန်နိုင်သောဇုန်အတွင်းရှိဂြိုဟ်များထဲတွင် လေထုထဲရှိ ရေငွေ့တည်ရှိသော ပထမဆုံး နေစကြဝဠာပြင်ပဂြိုဟ် ဖြစ်လာခဲ့သည်။
နေထိုင်နိုင်မှု ဝင်လာသောကြယ်ရောင်ခြည်ပမာဏသည် 1368+114 ဖြစ်သည်။
−107 W/m2၊ ပျမ်းမျှအားဖြင့် ကမ္ဘာမြေမှ ခွဲထွက်မှု နှင့် ဆင်တူသည်။
K2-18b သည် ၎င်း၏ကြယ်၏ နေထိုင်နိုင်သောဇုန်အတွင်း သို့မဟုတ် အနည်းငယ်အတွင်းတွင် တည်ရှိသည် - ၎င်းသည် ထွက်ပြေးသွားသော ဖန်လုံအိမ်အဆင့်သတ်မှတ်ချက်နှင့် နီးကပ်သော်လည်း တိုတောင်းနိုင်သည် - ၎င်း၏ မျှခြေအပူချိန်မှာ 250 K ခန့် (−23°C; −10°F) 300 K မှ (27°C; 80°F)။
ဂြိုဟ်သည် အမှန်တကယ် နေထိုင်နိုင်သည်ဖြစ်စေ စာအိတ်၏ သဘောသဘာဝပေါ်တွင် မူတည်သည်။
လေထု၏ နက်ရှိုင်းသောအလွှာသည် ပူလွန်းနေနိုင်သော်လည်း ရေပါသည့်အလွှာများတွင် သက်ရှိများဖွံ့ဖြိုးတိုးတက်ရန်အတွက် သင့်လျော်သော အပူချိန်နှင့် ဖိအားများ ရှိနေနိုင်သည်။
ဟိုက်ဒရိုဂျင်သည် သက်ရှိများအတွက် အတားအဆီးမရှိဟု သရုပ်ဖော်ကာ ကမ္ဘာမှ သေးငယ်သော ဇီဝရုပ်ကြွင်းများသည် ဟိုက်ဒရိုဂျင်ကြွယ်ဝသော လေထုထဲတွင် ရှင်သန်နိုင်သည်။
သို့သော်၊ သက်ရှိများရှိနေခြင်းကို ခွဲခြားသတ်မှတ်ရန်အသုံးပြုသည့် ဇီဝလက္ခဏာဓာတ်ငွေ့အများအပြားသည် ဟိုက်ဒရိုဂျင်ကြွယ်ဝသောလေထုတွင်တွေ့ရှိသောအခါ ယုံကြည်စိတ်ချရသောအညွှန်းများမဟုတ်သောကြောင့်၊ ထို့ကြောင့် K2-18b တွင် ဇီဝဗေဒလုပ်ဆောင်မှုကို ခွဲခြားသတ်မှတ်ရန် ကွဲပြားသောအမှတ်အသားများ လိုအပ်မည်ဖြစ်သည်။
Madhusudhan et al. ၏ အဆိုအရ ကျိုးကြောင်းဆီလျော်သော အရေအတွက်ကို လေ့လာပြီးနောက် James Webb Space Telescope မှ အဆိုပါ အမှတ်အသားများ အများအပြားကို ရှာဖွေတွေ့ရှိနိုင်သည်ဟု ဆိုသည်။
မိုးခေါင်ကျော်စွာသည် မြန်မာ့မိရိုးဖလာကိုးကွယ်ယုံကြည်ကြသည့် နတ်တစ်ပါး ဖြစ်သည်။
ရာဇဝင်ပုံပြင်ဇာတ်လမ်း မိုးခေါင်ကျော်စွာသည် ပုဂံမင်း နရသူလက်ထက်တွင် ပေါ်ပေါက်ခဲ့သည့် နတ်တစ်ပါး ဖြစ်သည်။
မိုးခေါင်ကျော်စွာ၏ လူ့ဘဝအမည်မှာ "ကျော်စွာ" ဖြစ်သည်။
ရှင်အဇ္ဇဂေါဏနှင့် ကျော်စွာ၊ သော်တာ နရသူမင်းလက်ထက်တွင် ရှင်အဇ္ဇဂေါဏဟု ထင်ရှားလာမည့် ရှင်မထီးဟု ဘွဲ့ရှိသည့် ဆရာတော်သည် အဂ္ဂိရိတ်ပညာကို လေ့လာလိုက်စား၏။
ထိုအခါ ဘုရင်ဖြစ်သူ နရသူသည် အကျိုးကို မျှော်မှန်း၍ ရက်ရှည်လများ လှူဒါန်းပါသော်လည်း ဆရာတော်၏ ပြဒါးမှာ မအောင်မြင်ဘဲ ဖြစ်နေ၏။
တစ်ခုသောအချိန်တွင် မင်းကြီးသည် အမျက်တော်ဖြစ်၍ ရှင်မထီး၏ မျက်လုံးတို့ကို ဖောက်ပစ်ခဲ့လေသည်။
ဆရာတော်၏ ထွက်ရပ်ပေါက်ကိစ္စသည် ပျက်ဖန်များလာသဖြင့် ဒါယကာ၊ ဒါယကာမတို့၏ စည်းစိမ်တို့လည်း ယုတ်လျော့လာ၏။
ထိုအထဲတွင် နောက်ဆုံး၌ မောင်ကျော်စွာနှင့် မယ်သော်တာတို့ ဇနီးမောင်နှံနှစ်ဦးသည် ဆရာတော်အား ရှိသမျှ ပစ္စည်းများ လှူဒါန်းရာ သူကြွယ်ဘဝမှ သူရင်းငှားဘဝသို့ ရောက်သွားလေသည်။
နောင်အခါ ရှင်မထီး၏ ပြဒါးလုံးအောင်မြင်လာသည့်အခါတွင် ပုဂံပြည်တွင်လည်း ရှင်အဇ္ဇဂေါဏ ဟု ထင်ရှားခဲ့ပြီး ပုဂံပြည်ရှိ ဒကာ၊ ဒကာမတို့အား သူကြွယ်ဖြစ်အောင် မ,စခဲ့သည်။
ပုဂံပြည်၌ ရွှေမိုး ငွေမိုး အုန်းအုန်းမြည်အောင်ရွာနေသော်လည်း ကျော်စွာနှင့် မယ်သော်တာတို့သည် မြို့နှင့် ဝေးကွာသည့်အရပ်တွင် ယာခင်းများ၌ အလုပ်လုပ်ကိုင်နေသဖြင့် ဆရာတော်နှင့် မတွေ့လိုက်ရပေ။
ဆရာတော်သည် မိမိ၏ အလုပ်ကို ဆက်လက်ကာ ကြိုးစားလုပ်ကိုင်ရန် ထွက်တော့မည်ဖြစ်ပြီး ပုပ္ပါးတောင်ဘက်သို့ ကြွသွားလေသည်။
ကြွသွားချိန်တွင် နရသူအား စိတ်နာသဖြင့် အကြောင်းမကြားခဲ့ပေ။
ဤသို့ဖြင့် ဆရာတော်သည် အဆင့်အမြင့်ဆုံးထွက်ရပ်ပေါက်ပညာကိစ္စ အောင်မြင်ပြီးနောက် မောင်ကျော်စွာနှင့် မယ်သော်တာတို့ရှိရာ နေရာဒေသသို့ကြွရောက်လာပြီး များစွာသော ရွှေငွေရတနာတို့ကို ပေးအပ်သည်။
ထို့အတွက်ကြောင့် ကျော်စွာတို့ ဇနီးမောင်နှံသည် နောက်ဆုံးမစခြင်း ခံခဲ့ရသည့် သူများဖြစ်ပြီး နောက်ဆုံးအချမ်းသာဆုံးအဖြစ် ပုဂံပြည်တွင် ကျော်ကြားလေသည်။
နရသူ၏ အငြိုး ဆရာတော်သည် ဖိုဝင်ရန် အချိန်ရောက်လာသည့်အခါ ကျော်စွာအား တပည့်အဖြစ်နှင့် စောင့်ရှောက်ရန် ခေါ်လေသည်။
ထိုအခါ ကျော်စွာသည် ဇနီးဖြစ်သူ မယ်သော်တာနှင့် သားဖြစ်သူ ဝံသာကို စိတ်မချသဖြင့် မလိုက်နိုင်ကြောင်း ငြင်းပယ်ခဲ့သည်။
ထိုအခါ ဆရာတော်သည် ဘာမျှ မပြောဘဲ သော်တာရှိသည့် ယာခင်းသို့ လိုက်သွားကာ သော်တာကို တပည့်အဖြစ် ခေါ်လေသည်။
ထိုအခါ သော်တာသည် ဝမ်းပန်းတသာ ဆရာတော်၏ တပည့်အဖြစ် လိုက်သွားခဲ့သည်။
နဂိုကတည်းကပင် ဆရာတော်အပေါ် အငြိုးထားသည့် နရသူသည် ကျော်စွာနှင့် သားဖြစ်သူတို့ကို ခေါ်ယူစစ်ဆေးလေသည်။
ထိုအခါ လက်လွန်ခြေလွန်ဖြစ်ပြီး သားအဖနှစ်ဦးစလုံး သေဆုံးခဲ့သည်။
သော်တာသည် မိမိ၏ ခင်ပွန်းနှင့်သား ဖြစ်သူ သေဆုံးသည်ကို ကြားသိရသည့်အခါတွင် သောကပရိဒေဝတောက်လောင်ကာ ပုပ္ပါးတောင်တွင် ရသေ့မပြုခဲ့သည်။
သော်တာသည် ဆရာတော်ဖိုဝင်သည်ကို စောင့်ရှောက်တော်မူပြီး ဝိဇ္ဇာဖြစ်သွားသည်ဟုလည်း ဆိုကြသည်။
ကျော်စွာမှာမူ နတ်ဖြစ်သွားခဲ့သည်။
ကိုးကွယ်ယုံကြည်ခြင်း နတ်ဖြစ်သွားသည့်အခါ ကျော်စွာသည် မင်းနှင့်တကွ မှူးမတ်တို့ကို နာကြည်း၏။
ထိုအတွက်ကြောင့် ပုပ္ပါးတောင်စွန်းမှနေကာ ပယ်လယ်မှ တက်လာသည့် တိမ်လိပ်မိုးသားတို့ကို ဖယ်ရှားပစ်လေသည်။
ဤသို့ဖြင့် ပုဂံပြည်တွင် မိုးခေါင်လေသည်။
ထိုအခါ မင်းနှင့်တကွ ပြည်သူပြည်သားတို့သည် နကန္နားပွဲကျင်းပကာ ၃၇ မင်းနတ်တို့အား မေးမြန်းသည့်အခါတွင် မိမိတို့ထက် တန်ခိုးကြီးသော ကျော်စွာပြုလုပ်သဖြင့် မိုးခေါင်ကြောင်း ပြောလေသည်။
ထိုအခါမှ နရသူသည် မိမိမှားယွင်းကြောင်း ဝန်ချတောင်းပန်လေသည်။
ကျော်စွာသည် နရသူ လွန်သည့်အကြောင်းကို ပြည်သူတို့သိစေရန် လွန်ကြိုးကို တစ်ဖက်တစ်ချက်စီ ဆွဲကြ၍ မိမိမှာမူ လွန်ခေါင်းပေါ်၌ ထိုင်ရမှ ကျေနပ်နိုင်မည်ဟု ပြောလေသည်။
ဤသို့ဖြင့် ယခုတိုင် လွန်ဆွဲသည့်အခါတွင် လွန်ခေါင်းအပ်ပွဲ ပေးပြီးမှ လွန်ဆွဲကြသည်။
မိုးခေါင်လျှင် လွန်ဆွဲရသည်ကို အကြောင်းပြုကာ "မိုးခေါင်ကျော်စွာ" ဟု ထင်ရှားလာခဲ့သည်။
မိုးခေါင်ကျော်စွာနတ်သည် ၃၇ မင်းနတ်များထက် တန်ခိုးပိုကြီးလေသည်။
ရိုမဂျိသည် ဂျပန်ဘာသာစကား ရေးသားရာတွင် ရောမအက္ခရာများကို အသုံးပြုကာ ရောမအသံဖလှယ်ခြင်း ဖြစ်သည်။
ဤရေးသားနည်းစနစ်ကို ဂျပန်ဘာသာစကာဖြင့် ရိုးမဂျိ(ローマ字) ဟု ပြောဆိုကြသည်။
ရောမအက္ခရာဖြင့် အသံဖလှယ်ရာတွင် နည်းလမ်းအမျိုးမျိုး ရှိ၏။
ရောမအသံဖလှယ်ရာတွင် အဓိကနည်စနစ်သုံးခုရှိသည်။
၎င်းတို့မှာ Hepburn romanization, Kunrei-shiki romanization (ISO 3602), and Nihon-shiki romanization (ISO 3602 Strict) တို့ ဖြစ်ကြသည်။
Hepburn system အမျိုးမျိုးကိုလည်း ကျယ်ပြန့်စွာအသုံးပြုကြသည်။
ရောမအသံဖလှယ်ရာတွင် ကွဲပြားမှုများ Kana Revised Hepburn Nihon-shiki Kunrei-shiki うう ū û おう, おお ō ô し shi si しゃ sha sya しゅ shu syu しょ sho syo じ ji zi じゃ ja zya じゅ ju zyu じょ jo zyo ち chi ti つ tsu tu ちゃ cha tya ちゅ chu tyu ちょ cho tyo ぢ ji di zi づ zu du zu ぢゃ ja dya zya ぢゅ ju dyu zyu ぢょ jo dyo zyo ふ fu hu ゐ i wi i ゑ e we e を o wo o ん n, n' ( m) n n' နေရာခြားခြင်း ဂျပန်စာရေးသားရာတွင် စကားလုံးများကြား၌ နေရာခြားလေ့မရှိပေ။
အချို့သောအခြေအနေများဖြစ်သည့် စကားလုံးများသည် ကောင်းစွာရှင်းလင်းမှုမရှိသည့် အခြေအနေမျိုးတွင် နေရာခြားကာ ရေးလေ့ရှိသည်။
ဥပမာအားဖြင့် အဓိပ္ပာယ် "လက်ထပ်သည်" ဟု အဓိပ္ပာယ်ရှိသည့် စကားသည် (kekkon, "လက်ထပ်ခြင်း") နှင့် (suru, "ပြုလုပ်သည်") ကို ပေါင်းစပ်ထားခြင်း ဖြစ်သည်။
ထိုစကားလုံးကို ရောမအက္ခရာဖြင့် အသံဖလှယ်ပါက kekkonsuru ဟု ရေးသားကြပြီး အချို့သော ရေးသားသူများသည် နှစ်လုံးခွဲကာ kekkon suru ဟု ရေးကြသည်။
Roman letter names in Japanese ကိုးကား Category:ဂျပန်ဘာသာစကား။
right|စက်တင်ဘာလမနက်ခင်းတွင် တိမ်ဖုံးနေသော တောင်ကို တွေ့မြင်ရစဉ် ပထော်ပထက်တောင်သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်၊ မြိတ်မြို့၏နေဝင်ရာ အနောက်ဘက် ကမ်းနီးကျွန်းပေါ်တွင် တည်ရှိသော ရေပတ်လည် ဝိုင်းရံထားသည့် တောင်ညီနောင် ဖြစ်သည်။
thumb|The nucleus of a helium atom. The two protons have the same charge, but still stay together due to the residual nuclear force အားကောင်းစွာ အချင်းချင်းသက်ရောက်မှု ဆိုသည်မှာ အမှုန်ရူပဗေဒတွင် နယူးကလိယားအားပြင်း အတွက် တာဝန်ရှိသောယန္တရားဖြစ်ပြီး လျှပ်စစ်သံလိုက်၊ အားနည်းစွာ အချင်းချင်းသက်ရောက်မှုနှင့် ဒြပ်ဆွဲငင်အားတို့နှင့်အတူ အခြေခံ အချင်းချင်းသက်ရောက်မှုများ ၄ ခုထဲမှ တစ်ခုအပါဝင်ဖြစ်သည်။
၁၀−၁၅ မီတာ အတိုင်းအတာ၌ အားပြင်း (strong force) သည် လျှပ်စစ်သံလိုက်ထက် အဆပေါင်း ၁၃၇ နီးပါးခန့်၊ အားနည်းစွာ အချင်းချင်းသက်ရောက်မှုထက် အဆပေါင်း တစ်သိန်း၊ ဒြပ်ဆွဲငင်အားထက် အဆပေါင်း ၁၀၃၈ ပိုမိုများပြားသည်။
Relative strength of interaction varies with distance. See for instance Matt Strassler's essay, "The strength of the known forces". နယူးကလိယားအားပြင်းသည် သာမန်ဒြပ်ဝတ္ထုနီးပါးတိုင်းကို စွဲမြဲစေသည်။
အကြောင်းမှာ ယင်းသည် ပရိုတွန်၊ နယူထရွန်ကဲ့သို့သောအမှုန်များကို ကွာ့ (quark) မှ ဟဒရွန် (hadron) သို့ ဖြစ်စေသောကြောင့်ဖြစ်သည်။
ထို့အပြင် အားပြင်းသည် နယူထရွန်နှင့် ပရိုတွန်များကို အက်တော့မစ် နယူးကလိယပ်များအဖြစ်သို့ ပေါင်းစပ်ခိုင်မြဲစေသည်။
အားပြင်းသော အချင်းချင်းသက်ရောက်မှုကို ကြားခံအားနှစ်ခုဖြင့် အတိုင်းအတာနှစ်ခုထိ လေ့လာနိုင်သည်။
ပိုကြီးသောအတိုင်းအတာတွင် (၁ မှ ၃ ဖန်တိုမီတာ) အက်တမ်တစ်ခု၏ ဝတ်ဆံ နယူးကလိယပ်ကို ခိုင်မြဲစေသည့် ပရိုတွန်နှင့် နယူထရွန်အား မီဆွန် (meson) ဟုခေါ်သည့်အားက သယ်ဆောင်သည်။
ပိုသေးငယ်သောအတိုင်းအတာ၌ (၀.၈ ဖန်တိုမီတာ) ပရိုတွန်၊ နယူထရွန်နှင့် အခြားဟဒရွန်အမှုန်များကို ခိုင်မြဲစေသည့် ကွာ့ခ်အား ဂလူယွန် (gluon) က သယ်ဆောင်ပေးသည်။
The four forces: the strong interaction Duke University Astrophysics Dept website ယင်းအား တခါတရံတွင် အရောင်အား (colour force) ဟုလည်း သိထားသည်။
ကိုးကား ထပ်မံဖတ်ရန် Category:အမှုန်ရူပဗေဒ Category:နျူကလီးယားရူပဗေဒ။
ဖျာလိပ်နတ် မအောင်ဖြူသည် မြန်မာ့မိရိုးဖလာကိုးကွယ်ယုံကြည်ကြသည့် နတ်တစ်ပါး ဖြစ်သည်။
သမိုင်းကြောင်း ပေါက္ကံပြည်၌ ကျစွာမင်းစိုးစံနေချိန် သက္ကရာဇ် ၅၉၆ − ၆၁၂ တွင် ဖြစ်၏။
အောက်မြို့သုံးမြို့ကို အပိုင်စားရသည့် သုံးမြို့ရှင်သည် ဟံသာဝတီပြည်မြို့ (အချို့က သာယာဝတီဟု ဆိုကြသည်) တည်ရာတွင် မြို့ရိုးတိုင်ကို ထူရာတွင် မအောင်မြင်ဘဲ ဖြစ်နေ၏။
ထို့နောက်တွင် ပုဏ္ဏားဖြူ၊ ပုဏ္ဏားညိုတို့ကို မေးမြန်းရာတွင် အမည်တွင် အောင်ပါသည့် အမျိုးသမီးတစ်ဦးသည် အချိန်ကျလာပါက ဖျာလိပ်ကို ပွေ့ကာ လာပါလိမ့်မည်ဟု လျှောက်ထားကြသည်။
ပညာဗလနှင့် မအောင်ဖြူ ထိုအချိန်တွင် သုံးမြို့ရှင်ထံ၌ တူတော်စပ်သူ ပညာဗလသည် အမှုထမ်းလျက်ရှိ၏။
တူဖြစ်သူသည် မြို့ဝန်သမီးကို မယူဘဲ သူကြီးသမီး မအောင်ဖြူနှင့် ယူလိုက်လေသည်။
ထိုအခါ သုံးမြို့ရှင်သည် ပညာဗလကို ဒေါသထွက်ကာ ဘုရင်အား "ပညာဗလသည် တိုင်းပြည်ကို လုပ်ကြံပါမည်" ဟု ကုန်းချောစကား ဆိုလေသည်။
ထိုအခါ ဘုရင်သည် ပညာဗလကို ဖမ်းဆီးတော်မူခဲ့သည်။
ထိုမျှသာမကဘဲ ပညာဗလ၏ နှမတော်စပ်သူကို ဖမ်းဆီး၍ သိမ်းပိုက်ခဲ့သည်။
သို့သော် ပညာဗလ၏ နှမသည် သုံးမြို့ရှင်၏ လုပ်ရပ်ကို မခံဘဲ အသက်အောင့်ကာ မိမိကိုယ်ကို အဆုံးစီရင်ခဲ့သည်။
သေဆုံးပြီးနောက်တွင် သုံးပန်လှနတ် ဖြစ်သွားခဲ့သည်။
ထို့နောက်တွင် ပညာဗလ အဖမ်းခံရသည်ကို မအောင်ဖြူသိသဖြင့် တွေ့ဆုံရန်အတွက် စားသောက်ချက်ပြုတ်ရန် ဟင်းအိုးဟင်းခွက်၊ ဖျာလိပ်စသည်တို့ကို ပိုက်ကာ လိုက်လာခဲ့သည်။
လမ်းတွင် မင်းမှုထမ်းတို့သည် စောင့်ဆိုင်း၍ ဖမ်းဆီးမေးမြန်းရာ အမည်တွင် "အောင်" ပါ၍ ပုဏ္ဏားတို့ ပြောဆိုချက်နှင့် ကိုက်ညီသည့် တနင်္ဂနွေသမီး ဖြစ်၍ မြို့ရိုးတိုင်ထူမည့် တွင်းထဲသို့ ထည့်ကာ စတေးလိုက်ကြသည်။
မစတေးမီ မအောင်ဖြူသည် ဟံသာဝတီနယ်တွင် တိရစ္ဆာန်ဖြစ်က တိရစ္ဆာန်ဆိုး၊ လူဖြစ်က လူဆိုးသာ ဖြစ်ပါစေ၊ ကြီးပွားခြင်း မရှိပါစေနှင့်ဟု ကျိန်ဆဲခဲ့လေသည်။
ထို့ပြင် မအောင်ဖြူသည် မိမိ၏ လင်ယောက်ျားနှင့် ပေါင်းသင်းရပါစေသားဟု ဆုတောင်းခဲ့သေးသည်။
သေဆုံးပြီးနောက် ဘီလူးမဘဝသို့ ရောက်သွားခဲ့သည်။
ထို့နောက်တွင် ဖမ်းဆီးခံထားရသည့် ယောက်ျားဖြစ်သူကို တန်ခိုးဖြင့် ယူဆောင်သွားခဲ့သည်။
ထို့နောက် သူပိုင်ဆိုင်သည့် နယ်တွင် ပေါင်းသင်းနေထိုင်ကြပြီး သားတစ်ဦး ဖွားမြင်ခဲ့သည်။
ထိုသားဖြစ်သူမှာ "ခြေရာတစ်ထောင် မောင်မဲခေါင်" ဖြစ်သည်။
ဘီလူးမသည် လင်ဖြစ်သူနှင့် သားကို ထားကာ သစ်သီးရှာသွားခိုက်တွင် သားဖြစ်သူသည် ဖခင်ကို ထမ်း၍ ထွက်ပြေးခဲ့သည်။
ဘီလူးမသည် သိလျှင်သိချင်း လိုက်သေးသည်။
သို့သော်လည်း မိမိပိုင်သည့်နယ်ကို ကျော်လွန်သွားပြီ ဖြစ်ကာ မလိုက်နိုင်တော့ပဲ ထိုနေရာတွင်ပင် အော်ခေါ်ရင်းဖြင့် ရင်ကွဲနာကျကာ သေဆုံးခဲ့သည်။
ဘီလူးမဘဝပြီးနောက် လူ့ဘဝမှ ဖြစ်စဉ်ကို စိတ်စောသဖြင့် မအောင်ဖြူဘဝက ဖျာလိပ်ကို သတိရစွဲလမ်းပြီး "ဖျာလိပ်နတ် မအောင်ဖြူ" ဖြစ်ခဲ့သည်။
ယုံကြည်ကိုးကွယ်ခြင်း မအောင်ဖြူနတ်သည် အမျိုးသမီးများကြားတွင် အထူးထင်ရှားသည်။
မအောင်ဖြူသည် လင်နှင့်သားကို စိတ်နာသဖြင့် တင်မြှောက်ပသရာတွင် ယောက်ျားများ ကိုင်တွယ်ခြင်း မပြုရပေ။
အမျိုးသမီးများသည် မိမိရည်မှန်းထားသူနှင့် ပေါင်းရမည့်အကြောင်းကို မအောင်ဖြူနတ်အား မေးလေ့ရှိသည်။
နတ်တင်မြှောက်ရာတွင် ပြုလုပ်ရမည်မှာ ကန်တော့ပွဲတွင် အုန်း၊ ငှက်ပျော ထည့်၍ ပွဲရှေ့တွင် ဖျာလိပ်သစ်တစ်ခုကို ထဘီ၊ အင်္ကျီ၊ ဆံစု၊ ဘီး စသည်တို့ဖြင့် လူကဲ့သို့ ဝတ်ဆင်ပေးရသည်။
ထို့ပြင် ကျောက်ပျဉ်၊ သနပ်ခါးတုံး၊ မှန်တို့ကိုလည်း အဆင်သင့် ထားရသည်။
ရှင်အဇ္ဇဂေါဏသည် ပုဂံပြည် နရသူမင်းလက်ထက်တွင် ထွက်ရပ်ပေါက်ခဲ့သော ပုဂ္ဂိုလ်တစ်ဦးဖြစ်သည်။
ရှင်အဇ္ဇဂေါဏဟု လူသိများ ထင်ရှားမှုမရှိသေးခင်က "ရှင်မထီး" ဟု ဘွဲ့အမည်ရှိသည့် ရဟန်းတစ်ပါး ဖြစ်သည်။
ယုံကြည်မှု ရှေးအခါက ပုဂံတွင် စေတီ၄,၄၄၆,၇၃၃ ဆူ ရှိသည်ဟု ယုံကြည်ပြောဆိုမှုများ ရှိကြသည်။
ထိုကဲ့သို့ များပြားလှသည့် စေတီပုထိုးများကို တည်ထားကိုးကွယ်နိုင်ခြင်းမှာ ရှင်အဇ္ဇဂေါဏသည် ပြဒါးအောင်ပြီး ဒါယကာ၊ ဒါယကာမတို့ကို မစခဲ့သဖြင့် ဖြစ်သည်ဟု ယုံကြည်ကြသည်။
ထိုခေတ်ထိုအချိန်က ရှင်အဇ္ဇဂေါဏသည် မစခဲ့ရာ မုဆိုးမပင်လျှင် ဘုရားတစ်ဆူ တည်ထားနိုင်သည်ဟု ဆိုကြသည်။
ရာဇဝင် ဒဏ္ဍာရီရာဇဝင်အရ နရသူ မင်းမဖြစ်မီ နရသူ၏ခမည်းတော် အလောင်းစည်သူမင်းကြီးလက်ထက်ကပင် ဖိုထိုးသောဆရာတော်ဖြစ်သည်။
အဂ္ဂိရတ်ပညာကို လေ့လာလိုက်စားသည့် ဆရာတော်တစ်ပါးဖြစ်သည်။
ထိုဆရာတော်၏ အဂ္ဂိရတ်ထိုးခြင်းအတွက် ဒါယကာ၊ ဒါယကာမတို့သည် အထောက်အပံ့ပြုကြ၏။
ထို့အပြင် ပုဂံမင်းဖြစ်သူ နရသူသည်လည်း မိမိခံစားစံစားရမည့် အကျိုးကို မျှော်ကိုးကာ ဆရာတော်အား ရက်ရှည်လများ ထောက်ပံ့လေသည်။
ကျောင်းဒါယကာ သူကြွယ် မောင်ကျော်စွာ နှင့် ဇနီးမယ်သော်တာတို့မှာ ရှင်မထီးဆရာတော်အား အမြဲတမ်းလှူဒါန်းထောက်ပံ့နေသူများဖြစ်ကြသည်။
သို့သော်လည်း ဆရာတော်၏ ပြဒါးလုံးသည် မအောင်မြင်ဘဲ ပျက်လျက်ရှိရာတွင် ဒါယကာ၊ ဒါယကာမတို့၏ ဥစ္စာစည်းစိမ်တို့သည်လည်း ဆုတ်ယုတ်လာခဲ့သည်။
ထိုသို့ ပျက်ဖန်များလာသော် ဘုရင်နရသူသည် လျှင်သောအမျက်ရှိသဖြင့် မင်းချင်းတို့အား ဆရာတော်၏ မျက်လုံးကို ဖောက်ထုတ်ခိုင်းလေသည်။
ဆရာတော်သည် မိမိ၏ ပြဒါးလုံးကို စိတ်နာပြီး ကျောင်းတွင်နေသည့် သူတော်တစ်ဦးအား ကုဋီအိမ်ထဲသို့ သွားရောက်စွန့်ပစ်ခိုင်း၏။
သူတော်သည် စွန့်ပစ်လိုက်သည့်အခါတွင် ပြဒါးလုံးသည် သိဒ္ဓိမြောက်ပြီး တဝင်းဝင်းတောက်ပကာလာလေသည်။
(အမှန်စင်စစ် ပြဒါးလုံးသည် 'ချေးရည်နှင့်စိမ်ရမည်' ဆိုသောအညွှန်းကို 'ချဉ်ရည်နှင့်စိမ်ရမည်' ဟု အမှတ်မှားပြီး လွဲချော်စွာလုပ်ကိုင်နေမိသဖြင့် မအောင်မြင်နိုင်ဘဲ ဖြစ်နေခြင်းဖြစ်သည်။
) သူတော်က ဆရာတော်ရှင်မထီးအား ပြဒါးလုံး ဝင်းဝင်းတောက်သွားကြောင်း လျှောက်ထားရာ ဆရာတော်မှာ ပြဒါးလုံး သိဒ္ဓိပေါက်ပြီဟု သိရှိ၍ လွန်စွာဝမ်းမြောက်လေသည်။
ထို့နောက် ဆရာတော်သည် ပြဒါးလုံးကို အမွှေးနံ့သာတို့ဖြင့် ဆေးကြောလေသည်။
ထို့နောက်တွင် ဆရာတော်သည် သူတော်အား ဈေးသို့သွားကာ ရရာမျက်လုံးတစ်စုံကို ဝယ်ခိုင်းလေသည်။
သို့သော်လည်း အချိန်မှာ လင့်နေပြီဖြစ်၍ ဆိတ်မျက်လုံးတစ်လုံးနှင့် နွားမျက်လုံးတစ်လုံးသာ ရလေသည်။
ဆရာတော်သည် ထိုမျက်လုံးနှစ်လုံးကို အတွင်းသို့ ထည့်၍ ပြဒါးလုံးနှင့် ပွတ်လိုက်ရာ မျက်စိအလင်းပြန်ရခဲ့လေသည်။
ထိုအခါမှ စတင်၍ ရှင်မထီးဆရာတော်သည် "ရှင်အဇ္ဇဂေါဏ" ဟု အမည်တွင်ခဲ့သည်။
(အဇ္ဇ=ဆိတ်၊ ဂေါဏ=နွား) ပုဂံပြည်တွင် ရွှေမိုး၊ ငွေမိုး ရွာသည်ဟူ၍ပင် ယခုအချိန်အထိ ပြောစမတ်ပြုရသည့်အကြောင်းရှိသည်။
ရှင်အဇ္ဇဂေါဏသည် ကြေးရည်၊ ခဲရည်တို့ကို ကျို၍ သူ၏တောင်ဝှေးဖျား၌ ပြဒါးလုံးကိုတပ်ကာ ၎င်းကြေးရည်၊ ခဲရည်များကို မွှေလိုက်သောအခါ ထိုကြေးရည်၊ ခဲရည်တို့သည် ရွှေတုံး ရွှေခဲများ ဖြစ်ကြကုန်သည်။
ဆရာတော်သည် ထွက်ရပ်ပေါက်လုပ်ငန်းကို ဆက်လက်ကြိုးစားရန် တောမထွက်ခင် ပုဂံပြည်တွင်ရှိသော သူ၏ ဒါယကာ၊ ဒါယိကာမအရင်းများအား မ,စထားစေလိုသောကြောင့်ပင်ဖြစ်သည်။
နောက်ဆုံးတွင် ပုဂံပြည်ရှိ ဒကာ၊ ဒကာမတို့အား သူကြွယ်ဖြစ်အောင် မ,စခဲ့သည်။
ပုဂံပြည်၌ ရွှေမိုး ငွေမိုး အုန်းအုန်းမြည်အောင်ရွာစေခဲ့သည်။
ခမဲပြင်ဘိုးဘိုးကြီး သည် မြန်မာ့တို့ကိုးကွယ်ယုံကြည်ကြသည့် နတ်တစ်ပါး ဖြစ်သည်။
ခမဲပြင်ဘိုးဘိုးကြီးနတ်နန်းသည် ပဲခူးတိုင်းဒေသကြီး၊ ကဝမြို့နယ်၊ ခမဲပြင်ရွာအနီးတွင် တည်ရှိသည်။
https://www.youtube.com/watch?v=295ur2X4v4Ehttps://www.youtube.com/watch?v=H12nFiAGnWI ယုံကြည်ကိုးကွယ်မှု ပဲခူး၊ ရန်ကုန်၊ ကဝမြို့နယ်၊ သနပ်ပင် အစရှိသဖြင့် နယ်များမှ ယုံကြည်သူများသည် မိမိတို့ဝယ်ထားသည့် ကား၊ လှေ၊ လှည်း၊ ဆိုင်ကယ် စသည်တို့ကို အန္တရာယ်ကင်းရှင်းစေရန် လာရောက်ပြသကြသည်။
ဂျွန် ဆစ်ဒန်ဟမ် ဖာနီဗယ် () (၁၈၇၈-၁၉၆၀) သည် ဗြိတိသျှသား ကိုလိုနီအရာထမ်းနှင့် စာရေးသူ ဖြစ်သည်။
ငယ်ဘဝနှင့် ပညာရေး ဖာနီဗယ်ကို ၁၈၇၈ ခု၊ ဖေဖော်ဝါရီလ ၁၄ ရက်တွင် အက်ဆက်နယ်၊ ဂရိတ်ဘန်တလေ၌ မွေးသည်။
တော်ဝင် ဆေးပညာ ကျေးဇူးတော်ကောလိပ် (ယခု အက်ပဆမ် ကောလိပ်) ၌ ပညာသင်ရာ ကိန်းဘရစ်တက္ကသိုလ်ဝင်ရန် ပညာတော်သင်ဆု ရသည်။
ကိန်းဘရစ်၌ ထရီနတီဟော၌ သင်ရသည်။
၁၈၉၆ ခုတွင် သဘာဝသိပ္ပံဘာသာနှင့် ဘွဲ့ရသည်။
အရာထမ်းဘဝ ၁၉၀၁ ခုတွင် အိန္ဒိယပဋိညာဉ်ခံ ပြည်သူ့ဝန်ထမ်း (Indian Civic Service) အဖြစ် ဝင်ရာ မြန်မာသို့ သွားရန် တာဝန်ကျသည်။
၁၉၀၂ ခု၊ ဒီဇင်ဘာလ ၁၆ ရက်တွင် ရန်ကုန်သို့ ရောက်လာသည်။
လက်ထောက်အရေးပိုင်နှင့် အိုးအိမ်အရာရှိအဖြစ် လုပ်ရသည်။
၁၉၁၅ ခုတွင် ဒုတိယအရေးပိုင် ဖြစ်လာသည်။
၁၉၂၀ ပြည့်သော် မြေယာအိုးအိမ်နှင့် မြေစာရင်းဌာန၏ အရေးပိုင် ဖြစ်လာသည်။
၁၉၂၃ ခုတွင် အရာထမ်းဘဝမှ အနားယူသည်။
စာပေဆိုင်ရာ လှုပ်ရှားမှု ၁၉၀၆ ခုတွင် ဗမာပြည်သုတေသနအသင်းကို မြန်မာကျောင်းသားများနှင့် ပေါင်းထောင်သည်။
ထိုအသင်းမှာ ၁၉၀၆ ခုမှစ၍ ဗမာပြည်သုတေသနအသင်း ဂျာနယ်ကို ထုတ်နိုင်လာသည်။
အနားယူပြီးနောက် ၁၉၂၄ ခုတွင် ဗမာပြည်စာအုပ်အသင်း (ဘားမားဘွတ်ကလပ်) ကို ထောင်သည်။
ထိုအသင်းသည် ခေတ်စမ်းစာပေကို အားပေးပြီး ဂန္ထလောကကို ထုတ်ခဲ့သည်။
၁၉၂၈ ခုတွင် ဗမာပြည် ပညာပြန့်ပွားရေး အသင်း (Burma Education Extension Association, BEEA) ကို ထောင်သည်။
ထိုအသင်းသည် နောင်တွင် ဗမာပြည် ဘာသာပြန်အသင်းဖြစ်လာမည့် ရှေ့ဦးအသင်း ဖြစ်သည်။
၁၉၃၁ ခုတွင် အင်္ဂလန်သို့ ပြန်နေသည်။
၁၉၃၃-၃၅ ကာလကို ကိုလိုနီအုပ်ချုပ်ရေးဘာသာအား လေးဒန်တက္ကသိုလ်၌ သင်ယူခြင်းဖြင့် ကုန်ဆုံးစေသည်။
၁၉၃၆ ခုတွင် ကိန်းဘရစ်တက္ကသိုလ်၌ မြန်မာ ဘာသာစကား၊ သမိုင်းနှင့် ဥပဒေ ဘာသာရပ်အား နည်းပြလုပ်သည်။
၁၉၄၁ ခုအထိ ဖြစ်သည်။
နည်းပြလုပ်စဉ် မစ္စတာ ဒွန် (C. W. Dunn) နှင့် တွဲကာ ဗမာ-အင်္ဂလိပ် အဘိဓာန်ကို ထုတ်ဝေသည်။
၁၉၄၂ တွင် ထုတ်သည့် ဗမာပြည် ပြန်လည်ထုတ်ထောင်ရေး (Reconstruction in Burma) စာအုပ်သည် ၁၉၄၈ လွတ်လပ်ရေးရသော မြန်မာနိုင်ငံအတွက် မှီးငြမ်းစရာစာအုပ် ဖြစ်လာသည်။
ဦးနု၏ ဖိတ်ခေါ်ချက်ကြောင့် ၁၉၄၈ ခုတွင် မြန်မာသို့ ပြန်လာသည်။
အမျိုးသားစီမံကိန်းအကြံပေးအဖြစ် လုပ်သည်။
၁၉၅၇ ခုတွင် ဗြိတိသျှအစိုးရ၏ ပန်ကြားချက်အရ ကိုလိုနီဆိုင်ရာ လုပ်ဆောင်ချက်များနှင့် မူဝါဒ (Colonial Practice and Policy) ကို ရေးသည်။
ထိုစာအုပ်တွင် ကိုလိုနီဆိုင်ရာ မူဝါဒတို့ကြောင့် မြန်မာ့ လူမှုအဖွဲ့အစည်း မည်သို့ယိုယွင်းသွားကြောင်း ဆွေးနွေးထားသည်။
၁၉၆၀ ပြည့်တွင် အိမ်စောင့်အစိုးရ တက်လာပြီးနောက် နိုင်ငံခြားသားများအား နှင်ရာ ဖာနီဗယ်လည်း အင်္ဂလန်သို့ ပြန်ရသည်။
ရေးသားသော စာများ ဗမာပြည် နိုင်ငံရေးနွယ် စီးပွားရေးမိတ်ဆက် (၁၉၃၁) ဗမာပြည်ရှိ ခရစ်ယာန်နှင့် ဗုဒ္ဓဘာသာ (၁၉၃၀) နယ်သာလန်အိန္ဒိယသမိုင်း မိတ်ဆက် (၁၉၃၃) ဗမာပြည်ရှိ ကြွယ်ဝမှု (၁၉၃၇) နယ်သာလန်အိန္ဒိယ (၁၉၃၉) မိသားစုဘဝ ရန်ကုန်ရောက်သည့် ၁၉၀၂ ခုတွင်ပင် တောင်ငူသူ မာဂရက် (ခ) မညွန့်နှင့် လက်ထပ်သည်။
သမီးနှစ်ယောက်ရှိသည်။
ဘဝနိဂုံး ၁၉၆၀ ခု၊ ဇူလိုင်လ ၇ ရက်တွင် ကိန်းဘရစ်၌ ကွယ်လွန်သည်။
ဘွဲ့ထားဂုဏ်ထူးများ ဦးနုအစိုးရက သတိုးသီရိသုဓမ္မဘွဲ့ ပေးသည်။
ရန်ကုန်တက္ကသိုလ်က စာပေပါရဂူ ဒီလစ်ဘွဲ့ ပေးသည်။
အရိုင်းစံပယ် သည် ၁၉၆၁ ထွက် မြန်မာရုပ်ရှင် ဖြစ်သည်။
ပြည်တော်အေးရုပ်ရှင်အတွက် အောင်လင်း၏ နာမည်ကျော်ဝတ္ထုကို ဒါရိုက်တာ ဦးချစ်ခင် ရိုက်သည်။
ထွန်းဝေ၊ ဝါဝါဝင်းရွှေတို့ အဓိကပါဝင်ထားသည်။
နောင်တွင် ဒါရိုက်တာ ကြီးမြင့်က ကျော်သူ၊ မို့မို့မြင့်အောင်တို့နှင့် ပြန်ရိုက်သည်။
thumb|ကြော်ငြာပိုစတာ တန်ဖိုး သည် ၂၀၁၉ ထွက် မြန်မာရုပ်ရှင် ဖြစ်သည်။
ဒါရိုက်တာ ဂျွန်လရော် ရိုက်ပြီး ကိုရီးယားမှ ရိုက်ကူးရေးသမားများနှင့် အားဖြည့်ထားသည်။
အေးမြတ်သူ၊ ထွန်းထွန်း၊ မို့မို့မြင့်အောင်၊ ရန်အောင်၊ ဇင်ဝိုင်း၊ ခင်ဇာခြည်ကျော်၊ မော်နီကာပန်တို့ အဓိက ပါဝင်ထားသည်။
စက်တင်ဘာလ ၁၂ ရက်တွင် ရုံတင်သည်။
thumb ပပဝတီစီရင်ခန်း သည် မြန်မာ့လူ့အဖွဲ့အစည်းအတွက် ပညာပေးဒရမ်မာဇာတ်လမ်းကို ပုံဖော်ရိုက်ကူးထားသည့် ရုပ်ရှင်ကားဖြစ်သည်။
ရှေးဟောင်း မင်းကုသနှင့် ပပဝတီ သဏ္ဌာရီ ဇာတ်လမ်းမှ အလှချင်းယှဉ်ပြိုင်ကြသည့် ပပဝတီ ကဲ့သို့သော လှပသည့် အမျိုးသမီးနှစ်ဦး၏ ဇာတ်အိမ်ကို အခြေခံပြီး ခေတ်သစ်ပတ်ဝန်းကျင်အခြေအနေများနှင့် ဆက်စပ်၍ ပုံဖော်ရိုက်ကူးထားသည့် မြန်မာ Drama, ပညာပေးရုပ်ရှင်ဇာတ်လမ်းဖြစ်သည်။
ဤရုပ်ရှင်ကို ထင်ရှားသည့် ဒါရိုက်တာဖြစ်သူ ဒါရိုက်တာဝိုင်း က ရိုက်ကူးထားပြီး၊ အဓိကသရုပ်ဆောင်များအဖြစ် မင်းသမီး မိုးဟေကို နှင့် ဖွေးဖွေး၊ မင်းသားများဖြစ်ကြသည့် အလင်းရောင် နှင့် ထွန်းထွန်း တို့က ပါဝင်သရုပ်ဆောင်ထားကြသည်။
ရုပ်ရှင်၏ အဓိကဇာတ်ကွက်မှာ အမျိုးသမီးနှစ်ဦး အလှချင်းယှဉ်ပြိုင်ကြရင်း ၎င်းတို့၏ တကယ့်ပကတိပုံစံများကို မေ့လျော့ပြီး ကိုယ့်ကိုယ်ကိုယ် ပြန်လည်ရှာဖွေပုံကို စိတ်ဝင်စားဖွယ်ရာ၊ ဆန်းသစ်သော ရှုထောင့်မှနေ၍ ကြည့်ရှုခံစားရမည်ဖြစ်သည်။
https://youtu.be/esBOnbtsy04?si=beFpZ8Fnk6Cx89-z ကိုးကား Category:၂၀၁၉ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
ကာဗွန်ဒိုင်အောက်ဆိုက် သည် ၂၀၁၈ ခုထွက် မြန်မာရုပ်ရှင် ဖြစ်သည်။
ထားဝယ်ရုပ်ရှင်အတွက် ဦးစိုးသိန်း ထုတ်ပြီး မီးမီး ဇာတ်လမ်းရေးသည်။
ဇာတ်ညွှန်းနှင့် ဒါရိုက်တာမှာ ဝိုင်း ဖြစ်သည်။
အလင်းရောင်၊ ကျော်ထက်အောင်၊ ဖွေးဖွေး၊ ရတနာဗိုလ်တို့ အဓိကပါဝင်ကြသည်။
၂၀၁၈ ခုနှစ် ဇူလိုင်လ ၂၇ ရက်တွင် ရုံတင်သည်။
ဇာတ်လမ်းအကျဉ်း နောင်နောင်နှင့် သာယာသည် ငယ်သူငယ်ချင်းများဖြစ်ပြီး အချင်းချင်း စိတ်ဝင်စားနေကြသည်။
မထင်မှတ်ဘဲ သာယာနှင့် အာကာစိုးမိုးတို့ ချစ်သူဖြစ်သွားသည်။
မျောက်သစ်ကိုင်းလွတ်ဖြစ်သွားသော နောင်နောင်က အာကာစိုးမိုး၏ညီမ ပိုပိုကို ပီယဆေးအစွမ်းဖြင့် အရကြံသည်။
သို့သော် အောက်လမ်းအတတ်မှာ သူ့ကို ပြန်လွှမ်းမိုးလာသော် နောင်နောင်တယောက် ဒုက္ခတွေ့ရသည်။
ဇာတ်ဆောင်များ နောင်နောင်အဖြစ် အလင်းရောင် သာယာအဖြစ် ဖွေးဖွေး အာကာစိုးမိုးအဖြစ် ကျော်ထက်အောင် ပိုပိုအဖြစ် ရတနာဗိုလ် ကိုးကား Category:၂၀၁၈ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
ခြေရာတစ်ထောင် မောင်မဲခေါင်သည် မြန်မာ့ရာဇဝင်တွင် ခွန်အားဗလကြီးမားသူဟု ထင်ရှားသည့် ပုဂ္ဂိုလ်တစ်ဦး ဖြစ်သည်။
သမိုင်းကြောင်း ခြေရာတစ်ထောင်မောင်မဲခေါင်သည် ဘီလူးနှင့် လူနှင့်ညား၍ မွေးဖွားလာသူ ဖြစ်သည်။
အရွယ်ရောက်လာသည့်အခါ မောင်မဲခေါင်၏ ခြေဖဝါးတို့သည် တစ်တောင်ရှိသည်။
အားအင်မှာ ဆင်ကိုပင် ဖမ်း၍ အစွယ်ကိုချိုးပစ်နိုင်သည်။
မောင်မဲခေါင်၏ ဖခင်မှာ သုံးမြို့ရှင်၏ တူဖြစ်သူ ပညာဗလ ဖြစ်သည်။
မိခင်ဖြစ်သူမှာ ဘီလူးမတစ်ဦး ဖြစ်သည်။
ပညာဗလ၏ ဇနီးဖြစ်သူ မအောင်ဖြူ သေဆုံးသည့်အခါတွင် ဘီလူးမဖြစ်ခဲ့ပြီး ထိုဘီလူးမသည်ပင် ပညာဗလနှင့် ပေါင်းသင်းကာ မောင်မဲခေါင်ကို ဖွားမြင်ခဲ့သည်။
ကိုးကား ကဏ္ဍ:ဒဏ္ဍာရီလာ သူရဲကောင်းများ။
ရိုမူဟွန်း (; ; ) GOM (၁၉၄၆ စက်တင်ဘာ ၁ - ၂၀၀၉ မေ ၂၃) သည် တောင်ကိုရီးယားသမ္မတအဖြစ် ၂၀၀၂ မှ ၂၀၀၈ အထိ တာဝန်ထမ်းခဲ့သော တောင်ကိုရီးယား နိုင်ငံရေးသမား တစ်ဦးဖြစ်သည်။
သမ္မတမဖြစ်မီ နိုင်ငံရေးလုပ်ငန်းမှာ တောင်ကိုရီးယားရှိ လှုပ်ရှားတက်ကြွသူ ကျောင်းသားများအတွက် လူ့အခွင့်အရေးဆိုင်ရာ ပြည်သူ့အကျိုးမျှော်ကိုးနှိုးဆော်ပေးခြင်းအပေါ် အဓိကထားလုပ်ဆောင်ခြင်းဖြစ်သည်။
ရွေးကောက်ပွဲသက်တမ်းတွင် တောင်ကိုရီးယားနိုင်ငံရေး၌ ဒေသစွဲကင်းစေရန်အထိ တိုးချဲ့ဆောင်ရွက်ခဲ့ရာမှ သမ္မတအဖြစ်ရွေးကောက်တင်မြှောက်ခြင်းခံရသည်အထိ ဖြစ်ခဲ့သည်။
OhMyNews ဝက်ဘ်ဆိုက်တွင် လူငယ်အင်တာနက်သုံးစွဲသူများအကြား နောက်လိုက် အများအပြားရှိသဖြင့် သမ္မလောင်းရွေးကောက်ပွဲဝင်ရာတွင် အထောက်အကူဖြစ်ခဲ့သည်။
ရို၏ရွေးကောက်ပွဲဝင်သည့်ကာလသည် ၃၈၆ မျိုးဆက် (၁၉၆၀ အတွင်းမွေးဖွား ၊ ၁၉၈၀ အတွင်း တက္ကသိုလ်တက်ခဲ့ပြီး ဤအသုံးအနှုန်းပေါ်ပေါက်လာစဉ်က အသက် ၃၀ တွင်း ရောက်နေသူများ) ဟုခေါ်တွင်သည့် ကိုရီးယားနိုင်ငံရေးသမားမျိုးဆက်သစ်များ တန်ခိုးထွားလာမှုအတွက် မှတ်မှတ်ရရဖြစ်စေခဲ့သည်။
ဤမျိုးဆက်မှာ အာဏာရှင်စည်းမျဉ်းများအား ဆန့်ကျင်ရာတွင် အတွေ့အကြုံပြည့်ဝနေသော ကျောင်းသားများ၊ အမေရိကန်ပြည်ထောင်စုနှင့် ဆက်ဆံရေးကောင်းကိုပင်လျှင် အထိခိုက်ခံပြီး မြောက်ကိုရီးယားနှင့် ရင်ကြားစေ့ရေးအား ပြည်သူ့အကျိုးမျှော်ကိုးနှိုးဆော်သူများဖြစ်ကြသည်။
ရိုကိုယ်တိုင်သည်လည်း ကိုရီးယားတွင် ဂျပန်အုပ်ချုပ်ရေးခေတ်ကုန်ဆုံးပြီးနောက် မွေးဖွားခဲ့သည့် ပထမဆုံးသမ္မတဖြစ်သည်။
တောင်ကိုရီးယားနိုင်ငံသည် သူ့အုပ်ချုပ်ရေးလက်အောက်တွင် နယ်စည်းမခြားသတင်းထောက်များ၊ စာနယ်ဇင်းလွတ်လပ်ခွင့် ညွှန်းကိန်းတွင် အမှတ်အမြင့်ဆုံးရရှိခဲ့သည်။
အမေရိကန်ဒေါ်လာနှင့်လဲလှယ်ရာတွင် တောင်ကိုရီးယားဝမ်ငွေ တန်ဖိုးသည် ၁၉၉၇ ခုနှစ် နောက်ပိုင်းမှစ၍ သူ၏လက်ထက်၌ အခိုင်မာဆုံးဖြစ်သည်။
ခိုင်မာသည့်ငွေကြေးတန်ဖိုးကြောင့် သမိုင်းတလျောက် ပထမဆုံးအဖြစ် ကမ္ဘာ့ဒဿမမြောက်အကြီးဆုံးစီးပွားရေးဈေးကွက် ဖြစ်လာပြီး သူ၏အုပ်ချုပ်ရေးကာလအတွင်း တစ်ဦးချင်း နိုမီနယ် (ဈေးကွက်ပေါက်ဈေးထည့်မတွက်သော) ဂျီဒီပီ၏ ဒေါ်လာ ၂၀၀၀၀ သမိုင်းမှတ်တိုင်ကို ဖြတ်ကျော်သွားသည်။
သို့သော် စီးပွားရေးနှင့် သံတမန်ရေးတွင် အားနည်းသော စွမ်းဆောင်မှုများကြောင့် တောင်ကိုရီးယားနိုင်ငံရေးသမိုင်း၌ ပျမ်းမျှထောက်ခံမှုနှုန်းအဆိုးဆုံးရရှိခဲ့သည်။
သူ၏စီးပွားရေးမူဝါဒများကို ခေတ်မမီတော့သော စီးပွားရေးအမြင်များအား ဖက်တွယ်ထားသည်ဟု ဝေဖန်ခံရပြီး အချို့သက်မွေးဝမ်းကျောင်းပြဿနာများအား ဖြေရှင်းနိုင်ခြင်းမရှိခဲ့ပေ။
ရို သမ္မတတာဝန်ယူထားစဉ် တောင်ကိုရီးယားနိုင်ငံနှင့် အစဉ်အလာမဟာမိတ်များအကြား ကြီးစွာသော သံတမန်ရေး သဘောထားကွဲလွဲမှုများရှိခဲ့သည်။